A BIZOTTSÁG HATÁROZATA
(2005. április 21.)
egyes németországi, spanyolországi, görögországi, franciaországi, olaszországi, portugáliai és egyesült-királyság-beli kifizető ügynökségek számláinak az Európai Mezőgazdasági Orientációs és Garanciaalap Garanciarészlege által finanszírozott kiadások tekintetében a 2002-es pénzügyi évre vonatkozóan történő elszámolásáról
(az értesítés a C(2005) 1210. számú dokumentummal történt)
(Csak a spanyol, német, görög, angol, francia, olasz és portugál nyelvű szöveg hiteles)
(2005/320/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1), és különösen annak 7. cikke (3) bekezdésére,
az EMOGA-bizottsággal való tárgyalásokat követően,
mivel:
(1)
Az Európai Mezőgazdasági Orientációs és Garanciaalap (EMOGA) Garanciarészlege által a 2002-es pénzügyi évre vonatkozóan finanszírozott tagállami kiadások számláinak elszámolásáról szóló, 2003. május 7-i 2003/313/EK határozatával (2) a Bizottság elszámolta az összes kifizető ügynökség számláját, kivéve a német „Baden-Württemberg” és „Bayern-Umwelt”, a spanyol „Islas Baleares” és „La Rioja”, a görög „OPEKEPE”, a francia „SDE”, „OFIVAL”, „ONIC”, „ONIFLHOR”, „ONILAIT”, „ODEADOM”, „FIRS” és „ONIVINS”, az olasz „ARTEA” és a lombardiai régió, a portugál „IFADAP” és a brit „NAWAD” kifizető ügynökségekét.
(2)
Miután Németország, Görögország, Spanyolország, Franciaország, Olaszország, Portugália és az Egyesült Királyság további információkat küldött és megtörténtek a kiegészítő vizsgálatok, a Bizottság határozhat a érintett kifizető ügynökségek által benyújtott számlák hitelességéről, teljességéről és pontosságáról.
(3)
Az érintett német, spanyol, görög, francia, olasz, portugál és brit kifizető ügynökségek számláinak elszámolásakor a Bizottságnak figyelembe kell vennie a 2003/313/EK határozata alapján az Olaszországnak és az Egyesült Királyságnak már kifizetett, valamint a Németországtól, Spanyolországtól, Görögországtól, Franciaországtól, Olaszországtól és Portugáliától már behajtott összegeket.
(4)
Az 1258/1999/EK rendelet 7. cikkének (3) bekezdése, valamint a 729/70/EGK rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK rendelet (3), 7. cikkének (1) bekezdése szerint ez a határozat, amelynek meghozatalára számviteli információk alapján kerül sor, nem sérti a Bizottságnak a kiadások közösségi finanszírozásból történő kizárására vonatkozó későbbi határozatait, amennyiben a kiadásokra nem a közösségi szabályoknak megfelelően került sor,
ELFOGADTA AZ ALÁBBI HATÁROZATOT:
1. cikk
A német „Baden-Württemberg” és „Bayern-Umwelt”, a spanyol „Islas Baleares” és „La Rioja”, a görög „OPEKEPE”, a francia „SDE”, „OFIVAL”, „ONIC”, „ONIFLHOR”, „ONILAIT”, „ODEADOM”, „FIRS” és „ONIVINS”, az olasz „ARTEA” és a lombardiai régió, a portugál „IFADAP”, valamint a brit „NAWAD” kifizető ügynökségek számlái az EMOGA Garanciarészlege által finanszírozott kiadások tekintetében a 2002-es pénzügyi évre vonatkozóan e határozattal kerülnek elszámolásra.
Az e határozat értelmében a tagállamoknak kifizetendő vagy azoktól behajtandó összegeket a melléklet tartalmazza.
2. cikk
Ennek a határozatnak a címzettjei a Német Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Portugál Köztársaság és az Egyesült Királyság.
Kelt Brüsszelben, 2005. április 21-én.